Benedictus de Spinoza

Benedictus de Spinoza (Hebraice ברוך שפינוזה; Lusitanice Bento de Espinosa seu Bento de Espinosa, seu Bento d'Espiñoza) (natus die 24 Novembris 1632 et mortuus die 21 Februarii 1677) fuit philosophus Nederlandicus.

 Vita 
Filius familiae Iudaicae ex Lusitania insectatione regni Catholici fugatae Amstelodamum. Pater avusque sui simulaverunt, cum Iudaei in Lusitania vexati essent, opinionem Christiani; marani appellati qui occulte attamen perstiterunt in cultu Iudaico. Horum maranorum Bataviam confugerunt multi propter sensum clementem locorum. Datum ibi arbitrium iis professionis fidei.

Iam a prima aetate pater cognovit filium Benedictum et prudentem et res novas cito percipere, quam ob rem Benedictus ad munus Rabbi conformatus est. Cum non modo philosophiae Iudaicae sed etiam scholasticae Graecae novissimaeque studeret, cognitiones philosophiaque Benedicti saepe contra illas communis Iudaicorum repugnabant, adeo ut, cum viginti quattuor annos haberet, e societate eorum moveretur.

Nunc philosophus quidem solus, sed liber erat et ab alio loco ad alium locum migrans ac vitris opticis conficiendis pecuniam merens opera valde progressa, quae philosophis futuris graves erant, scripsit.

Cum Renato Cartesio et Godefrido Leibnitio, rationalismi unus fautorum recentis philosophiaeExempli gratia, Spinoza et problema expressionis anno 1968 ab Aegidio Deleuze. maturae fuit. Contemporanei Spinozae ideas suas sub politicam democratiae atque theologiam pantheismi autem plerique reiicerunt.

 Opera 
Opus suum manifestissimum, Ethica, post fata demum editum.
 Tractatus de intellectus emendatione, 1661, numquam finitus et postumus editus.
 Renati Descartes principia philosophiae, more geometrico demonstrata, 1663.
 Tractatus theologico-politicus, 1670, editus sine nomine auctoris Amstelodami.
 Ethica, ordine geometrico demonstrata, 1677, postumus editus.
 Tractatus politicus, 1675 scriptus, 1677 postumus editus.
 Compendium grammatices linguae Hebraeae, 1677 postumus editus.

 Notae 

 Bibliographia Spinozana 
Boscherini, Emilia Giancotti. 1970. Lexicon Spinozanum, Hagae.
Préposiet, Jean. 1973. Bibliographie spinoziste. Lutetiae.
van der Werf, Theo, et al. 1984. A Spinoza bibliography 1971-1983. Lugduni Batavorum. (Mededelingen vanwege het Spinozahuis, 46).

Causa sui
Conatus
Liberum arbitrium
Necessitas conceptualis
7142 Spinoza
 Nexus externi 

Categoria:Auctores Latini recentiores
!
Categoria:Barocus
Categoria:Deterministae
Categoria:Iudaei
Categoria:Monismus
Categoria:Ontologi
Categoria:Pantheistae
Categoria:Philosophi
Categoria:Rationalistae
Categoria:Scriptores Nederlandiae